Γεώργιος Γαζέπης

Ο Γεώργιος Γαζέπης (1860 - 1929) ήταν Έλληνας καθηγητής της Οφθαλμολογίας και πολιτικός.

Βιογραφικά στοιχεία 

Ήταν γιος του Ζαφειρίου Γαζέπη, κτηματίου της Χαλκίδας. Αδελφός του ήταν ο Ηρακλής Γαζέπης. Σπούδασε ιατρική στο Πανεπιστήμιο Αθηνών και συμπλήρωσε τις σπουδές του στο Παρίσι δίπλα στον Φωτεινό Πανά. Μετά την επιστροφή του στην Ελλάδα ειδικεύθηκε στην οφθαλμολογία διατηρώντας δική του κλινική. Το 1899 διορίστηκε καθηγητής της Οφθαλμολογίας στο Πανεπιστήμιο Αθηνών, θέση στην οποία παρέμεινε μέχρι το 1910, οπότε και παύθηκε. Επανήλθε στην έδρα της οφθαλμολογίας το 1912 παραμένοντας μέχρι και τον θάνατό του, το 1929.

Εξελέγη βουλευτής Χαλκίδος στις εκλογές του 1899 παραμένοντας, όμως, βουλευτής μόνο για την α΄ σύνοδο αυτής. Στις εκλογές του Νοεμβρίου 1910 εξελέγη βουλευτής Ευβοίας.

Απεβίωσε το 1929 από καρδιακό επεισόδιο.

Παραπομπές  	

Βουλευτές Χαλκίδας
Βουλευτές Ευβοίας
Οφθαλμίατροι
Καθηγητές Εθνικού και Καποδιστριακού πανεπιστημίου Αθηνών
Έλληνες οφθαλμίατροι